EkBass/fiwiki-20250220-pages-articles huggingface dataset:
Kuusamon Juusto

Kuusamon Juusto Oy on Kuusamossa toimiva juustola. Se valmistaa juustoja, kuten emmentalia ja edamia, kermajuustoja, savujuustoja sekä maitojauheita. Kuusamon Juusto on Suomen toiseksi suurin juuston valmistaja. Kuusamon Juusto työllistää noin 80 henkilöä. == Historia == === Kuusamon Osuusmeijeri === Maidon jalostus on aloitettu Kuusamossa 1950-luvun alkuvuosina, kun vuonna 1951 perustettiin Kuusamon Osuusmeijeri. Virallisesti meijeritoiminta sai alkunsa, kun Valion vastaanottoasema aloitti toimintansa Kuusamon Osuuskaupan varastorakennuksessa. Vuonna 1954 osuuskunnan isännöitsijäksi valittiin Niilo Hartikainen. Oma meijeri valmistui seuraavana vuonna ja se vuokrattiin Valiolle. Ensimmäinen juusto valmistettiin kuitenkin vasta vuonna 1961, kun meijerin laajennustyöt saatiin valmiiksi. Kun vuokrasopimus Valion kanssa päättyi, aloitti Kuusamon Osuusmeijeri vuonna 1964 varsinaisen jalostustoiminnan eli juustojen valmistuksen. Samana vuonna valmistui nykyinen juustola ja aloitettiin emmentalien valmistus. Vuoteen 1989 asti Kuusamossa valmistettiin myös voita ja kauppanesteitä juustojen ohella. === Juustokaira Oy === Kolmekymmentä vuotta juustojen valmistuksen aloittamisen jälkeen juustolassa aloitettiin emmentalien rinnalla edamjuustojen tuotanto. Vuonna 1995 saatiin valmiiksi juustoheran jatkojalostusosa, jolloin startattiin myös laktoosin ja heraproteiinin tuotanto. Vuoden 1995 aikana aloitettiin toiminta yhdessä Ingman Foods Oy:n ja Ranuan meijerin kanssa. Uusi yhtiö sai nimekseen Juusto Kaira Oy. 2000-luvulla juustola laajentui. Vuonna 2002 valmistui kermajuustolinja ja alkoi Pohjanpoika-juuston, nykyisen Paimenpoika- kermajuuston, valmistus. Pohjanpoika-kermajuusto palkittiin vuoden 2008 Juustonäyttelyssä murukoloisten juustojen sarjassa ensimmäisellä sijalla. Syksyllä 2009 valmistui 2000 neliömetriä uutta tehdastilaa juustojen jatkojalostuksen tarpeisiin. Kuusamossa aloitettiin juustoviipaleiden ja juustoraasteiden valmistus, jolloin tuotevalikoima kasvoi merkittävästi. Oma savustamo otettiin käyttöön vuonna 2012. Samana vuonna aloitettiin myös sulatejuustojen valmistus. === Kuusamon Juusto Oy === Vuoden 2012 lopussa Arla Foodsin lopetti kovien juustojen valmistuksen Suomessa ja Kuusamossa. Maidonjalostajat halusivat kuitenkin juustonvalmistuksen jatkuvan Kuusamossa, ja Kuusamon Osuusmeijerin perhetilat lunastivat juustomeijerin itselleen. Vuonna 2016 Kuusamon Juusto hakeutui yrityssaneeraukseen. Sen jälkeen yritys on onnistuneesti kasvanut. Kasvuvauhdista kertoo vuonna 2017 hetkellisesti uhannut maidon loppuminen. Kovan kasvun myötä vuoden ostokiintiö oli loppumassa eivätkä omat tuottajat pystyneet vastaamaan kasvaneeseen tarpeeseen. Sittemmin maidon saatavuus parani. Keväällä 2020 Kuusamon Juusto teki pakkausuudistuksen, jossa tuotteiden pakkauksia päivitettiin. == Sertifikaatit == Kuusamon Juustolle on myönnetty useita elintarvikealan ja muita sertifikaatteja. * Oiva-raportti * Hyvää Suomesta -merkki * ISO 22000 -sertifiointi * Ping Ethics == Aiheesta muualla == * https://www.kuusamonjuusto.fi/ == Lähteet == Luokka:Suomalaiset elintarvikeyritykset Luokka:Kuusamo
Gustaf Svanberg

Gustaf Svanberg (22. tammikuuta 1802 Värmlanti, Ruotsi – 21. marraskuuta 1882 Uppsala, Ruotsi) oli ruotsalainen tähtitieteilijä. Hän oli vuodesta 1825 Uppsalan yliopiston tähtitieteen dosentti, vuosina 1825–1878 tähtitieteellisen observatorion johtaja ja 1842–1876 tähtitieteen professori. Hän perusti 1836 Uppsalaan magnetometriobservatorion, jossa hän 16 vuotta teki havaintoja. Hän julkaisi havainnot Göttingenin magneettisen yhdistyksen aikakauskirjassa. Svanberg sai 1865 tehtäväksi perustaa yliopiston meteorologisen observatorion, ja hän johti sen työtä 13 vuotta. Svanbergin tieteelliset julkaisut ovat yliopistollisia väitöskirjoja ja selontekoja havainnoista.Svanberg, Gustaf. Tietosanakirja osa 9. Tietosanakirja-osakeyhtiö 1917 == Lähteet == Luokka:Ruotsalaiset tähtitieteilijät Luokka:Vuonna 1802 syntyneet Luokka:Vuonna 1882 kuolleet
Česká televize

Česká televize (lyhenne: ČT) on Tšekin yleisradioyhtiö, joka perustettiin vuonna 1992. Yhtiö ylläpitää seitsemää eri televisiokanavaa, joista uusin ČT3 aloitti maaliskuussa 2020. Yhtiötä rahoitetaan televisiomaksuilla ja muut tulot tulevat mainonnasta ja erilaisista liiketoiminnoista. Yhtiön pääkonttori sijaitsee Prahassa ja kaksi alueellista studiota sijaitsee Brnossa ja Ostravassa. == Kanavat == Logo Ohjelmat ČT1 on perhekeskeinen kanava, joka lähettää tšekkiläisiä elokuvia, televisiosarjoja ja viihdeohjelmia. ČT2 lähettää dokumentteja, luontokeskeisiä ohjelmia ja ulkomaisia elokuvia ja sarjoja. ČT3 lähettää pääasiallisesti arkistosisältöä, jotka on tarkoitettu vanhemmalle sukupolvelle. ČT24 on ympärivuorokautinen uutiskanava, joka välittää tärkeimmät kansainväliset ja kotimaiset tapahtumat. ČT Sport on urheilukanava, joka välittää kaikkein tärkeimpiä maailman ja kotimaan urheilutapahtumia. ČT Déčko on 4–12-vuotiaille lapsille tarkoitettu televisiokanava, jonka lähetykset ovat kello 06.00–20.00. ČT art on kulttuurikanava, joka lähettää ohjelmia esimerkiksi taiteesta, musiikista ja teatterista. == Lähteet == == Aiheesta muualla == * Viralliset verkkosivut *
Jesse Jääskeläinen

Jesse Joonas Jääskeläinen (s. 12. maaliskuuta 1992) on EU-vaikuttamisen asiantuntija, joka työskenteli Europarlamentaarikko Miapetra Kumpula-natrin (S&D;) kabinettipäällikkönä . Sitä ennen hän työskenteli toiminnanjohtajana ja erityisasiantuntijana Eurooppalainen Suomi ry:llä. Jääskeläinen vastasi vuoden 2021 Euroopan tulevaisuutta käsittelevän konferenssin kansalaiskampanjan suunnittelusta ja järjestämisestä. Aikaisemmin Jääskeläinen on toiminut muun muassa Eurooppanuoret ry:n puheenjohtajana sekä Sosialidemokraattiset Opiskelijat SONK ry:n puheenjohtajana. Jääskeläinen toimii lisäksi Kuntien takauskeskuksen valtuuskunnassa. = Tausta = Jääskeläinen on kotoisin Muuramesta ja valmistui ylioppilaaksi Muuramen lukiosta vuonna 2011. Jääskeläinen toimi kunnanvaltuutettuna Muuramessa vuosina 2017–2020 SDP:n riveistä. Jääskeläinen opiskelee Helsingin yliopistossa yleistä valtio-oppia hallinnon- ja organisaatiotutkimuksen linjalla. == Lähteet == Luokka:Vuonna 1992 syntyneet Luokka:Elävät henkilöt
2M-IT

2M-IT Oy on sosiaali- ja terveydenhuollon ICT-palveluja sairaanhoitopiireille ja kunnille tuottava osakeyhtiö. Yhtiö toimii Suomessa 16 sairaanhoitopiirin alueella, ja sen liikevaihto oli 175 miljoonaa euroa vuonna 2023. Samana vuonna yhtiöllä oli noin 900 työntekijää. Yhtiö toimii omistajiensa ICT- palvelujen tuottajana in-house-yhtiönä. Sen palveluihin kuuluvat sosiaali- ja terveydenhuollon tietojärjestelmäpalvelut, ratkaisupalvelut ja tietotekniikkapalvelut. Yhtiön kotipaikka on Helsinki. == Historia == Varsinais-Suomen sairaanhoitopiirin kuntayhtymä perusti vuonna 2008 Medbit Oy -nimisen yhtiön tuottamaan kuntayhtymän atk-palvelut. Perustamisvuonna yhtiössä oli henkilöstöä 80 ja sen liikevaihto oli alle 20 milj. euroa. Yrityksen toiminta laajeni vuosina 2008-2017 Varsinais-Suomen, Satakunnan ja Vaasan sairaanhoitopiirien alueella, kun uusiksi omistajiksi ja palvelujen käyttäjiksi tulivat Satakunnan ja Vaasan sairaanhoitopiirin kuntayhtymät, Turun ja Porin kaupungit sekä suurin osa Varsinais-Suomen ja Satakunnan perusterveydenhuollon yksiköistä. Vuonna 2017 yhtiön liikevaihto oli 50 milj. euroa ja henkilöstöä 250. Medbit Oy ja Medi-IT Oy, joka oli kahdeksan sairaanhoitopiirin sekä Espoon kaupungin omistama yhtiö, fuusioitiin vuoden 2018 maaliskuun alusta lukien. Uuden yhtiön nimeksi tuli 2M-IT Oy. Fuusion seurauksena yhtiön vuotuinen liikevaihto nousi n. 82 milj. euroon ja henkilöstön lukumäärä 415 henkilöön. Yhtiön kotipaikaksi tuli Helsinki. == Yhtiön omistajat == Yhtiön omistajina ja palvelujen käyttäjinä, ovat seuraavat sosiaali- ja terveydenhuollon kuntayhtymät, kaupungit ja kunnat. Omistajat jaettu entisen Medbit Oy:n ja Medi-IT Oy:n omistajiin. * Medbitin omistajat: ** Varsinais-Suomen, Satakunnan sairaanhoitopiiri ja Vaasan sairaanhoitopiirit ** Porin, Turun, Kaarinan, Loimaan, Naantalin, Paraisten, Raision, Salon, Uudenkaupungin, Someron, Rauman, Harjavallan, Huittisten ja Ulvilan kaupungit ** Liedon, Mynämäen, Kemiönsaaren, Euran ja Merikarvian kunnat ** Perusturvakuntayhtymä Akseli ** Kårkullan kuntayhtymä ** Paimion-Sauvon kansanterveyskuntayhtymä, Pöytyän kansanterveystyön kuntayhtymä, Keski- Satakunnan terveydenhuollon kuntayhtymä ja Pohjois-Satakunnan peruspalvelu- liikelaitoskuntayhtymä ** Varsinais-Suomen erityishuoltopiiri * Medi-IT:n omistajat: ** Etelä-Karjalan sosiaali- ja terveyspiiri, Kymenlaakson sairaanhoito- ja sosiaalipalvelujen kuntayhtymä, Päijät-Hämeen sosiaali-ja terveysyhtymä ** Keski-Suomen, Itä-Savon, Etelä-Savon, Kanta-Hämeen ja Etelä- Pohjanmaan sairaanhoitopiirit ** Espoon kaupunki == Lähteet == * Luokka:Seulonnan keskeiset artikkelit Luokka:Suomalaiset julkisomisteiset yhtiöt
Somalian terveysvirasto

Somalian terveysvirasto (, lyhennys NIH Somalia) on Somalian pääkaupunki Mogadishusta käsin toimiva, vuonna 2019 perustettu kansanterveyteen keskittynyt tutkimus- ja seurantalaitos. Se toimii Somalian terveyden ja ihmispalvelujen ministeriön alaisuudessa. Vuonna 2019 Somalian terveydenhoidon tila arvioitiin maailman huonoimpiin kuuluvaksi. Maailman terveysjärjestö WHO:n mukaan Somalia sijoittui maailmanlaajuiden terveysturvallisuuden indeksin mittarilla arvioituna sijalle 194/195 maailmassa. Vuosikymmenten sisällissodan jälkeen maassa oli vain kaksi koulutettua terveydenhoitoalan työntekijää 100 000 asukasta kohden ja yhteensä 15 tehohoitopaikkaa 15 miljoonalle asukkaalle. Puhtaasta vedestä ja päivittäisistä hygieniatiloista (kuten käsienpesupaikoista) oli puutetta; sadat tuhannet asuivat tilapäismajoituksessa. Terroristiryhmät hallitsevat laajoja maaseutualueita ja korruptio on laajaa. Nuori Somalian terveysvirasto on toiminut yhteistyössä kansainvälisten kumppanien (kuten Afrikan tautienehkäisy- ja -valvontakeskus Africa CDC:n) kanssa covid-19-tautiin liittyvissä asioissa vuonna 2020. Covid-19-pandemian saapuessa Somaliaan maassa ei ollut ainuttakaan taudin todentamiseen kykenevää laboratoriota. Tästä syystä ensimmäisten viikkojen aikana potilasnäytteet jouduttiin lähettämään Kenian Nairobiin Kenian lääketieteellisen tutkimuslaitoksen (KEMRI) analysoitavaksi. Ensimmäinen covid-19-positiivinen analyysitulos – Kiinasta palanneelta somalilaiselta opiskelijalta otettu näyte – saatiin Nairobista 16. maaliskuuta 2020. Huhtikuun 2020 loppuun mennessä Somaliaan oli ulkomaisen avun turvin saatu perustettua kolme omaa covid-19-analysointiin kykenevää laboratoriota (Mogadishuun, Garooween, ja Hargeisaan). ==Lähteet== ==Aiheesta muualla== *Somalian terveysvirasto kotisivut (nih.gov.so) *COVID-19 Dashboard, Somalia (Somalian covid-19-tilanne) (moh.gov.so) *Africa CDC Dashboard (Africa CDC:n Covid-19 -yleiskatsaussivu, sisältäen maakohtaiset, esille klikattavat arvot) (africacdc.org) Luokka:Kansanterveyslaitokset Luokka:Tutkimuslaitokset Luokka:Mogadishu Luokka:Somalian tiede ja tekniikka
Česká pošta

pienoiskuva|Česká poštan autoja Česká pošta on Tšekin valtion omistama postiyhtiö. Yhtiön pääkonttori sijaitsee Prahassa ja sillä oli vuonna 2018 noin 29 000 työntekijää ja 3 822 postitoimistoa. == Historia == Yhtiö perustettiin 1. tammikuuta 1993 yhdessä itsenäisen Tšekin tasavallan muodostamisen kanssa. Česká pošta teki tappiota yli miljardin Tšekin korunaa vuonna 2018. Yhtiön pääjohtaja Roman Knap kertoi, että ellei yhtiö tee suuria muutoksia yritysrakenteessa, Česká pošta lakkaisi olemasta vuosien kuluessa. Yhtiö esitteli vuonna 2019 uudistumissuunnitelman, jossa yhtiön liiketoiminta jaettaisiin kolmeen liiketoimintayksikköön, joista jokaisella olisi oma taloushallinto ja vastuu. Suunnitelman tavoite on saada yhtiö kannattavaksi vuoteen 2021 mennessä. == Lähteet == == Aiheesta muualla == * Viralliset verkkosivut Luokka:Tšekkiläiset yritykset Luokka:Postiyhtiöt
Hélène Swarth

Stephanie Hélène Lapidoth-Swarth (25. lokakuuta 1859 Amsterdam, Alankomaat – 20. kesäkuuta 1941 Velp, AlankomaatSwarth, Stephanie Hélène, huygens.knaw.nl, viitattu 16.10.2020 ) oli alankomaalainen runoilija. Swarthin esikoisteos oli runokokoelma Fleurs du rêve (1879) ja sen jälkeen ilmestyi Les printanières (1882), mutta sitten hän kiinnostui hollanninkielisestä kirjallisuudesta ja julkaisi hollanniksi kokoelmat Poëzie (1892), Verzen (1893), Gedichten (1902) ja Octoberloover (1903), joista etenkin sonetteja kiitettiin mestariteoksiksi niin kielen kuin muodon puolesta. Hän on kirjoittanut myös novelli- ja kertomuskokoelmia, kuten Van vrouwenleven (1896), Van vrouwenleed ja Van vrouwenlot (1897), Profieltjes (1899) ja Ernst (1902). Marcellus Emantsin ja Jacques Perkin ohella kuului Lapidoth-Swarth 1880-luvulla alkaneen Hollannin kirjallisuuden modernismin suuntauksen johtohahmoihin.Lapidoth-Swarth, Helène Nordisk familjebok 15. 1911 Swarth meni 1894 Haagissa naimisiin kirjailija Frits Lapidothin kanssa. == Lähteet == ==Aiheesta muualla== Luokka:Alankomaalaiset kirjailijat Luokka:Vuonna 1859 syntyneet Luokka:Vuonna 1941 kuolleet
Dębican piirikunta

Dębican piirikunta () on yksi Ala-Karpatian voivodikunnan piirikunnista. Sen arvioitu väkiluku oli vuoden 2019 lopussa 135 299\. Piirikunnan ainoa kaupunkikunta on Dębica. Kuusi maalaiskuntaa ovat Brzostek, Czarna, Dębica, Jodłowa, Pilzno sekä Żyraków ja niissä on kylien lisäksi kaksi kaupunkia; Brzostek ja Pilzno. Dębican piirikunnan pinta-alasta arviolta 25,9 prosenttia oli metsän peitossa vuonna 2018. Dębican piirikunnan työttömyysaste oli vuoden 2018 lopussa 4,5 prosenttia. Vuoden 2019 lopussa Dębican piirikunnassa arvioitiin olevan 135 299 asukasta, joista 50,6 prosenttia naispuolisia ja 49,4 prosenttia miespuolisia. Puolan väestönlaskennassa 2011 väkiluvun laskettiin olevan 134 877 ja sen ennakoidaan vuoteen 2050 mennessä pienenevän 119 205 asukkaaseen. Alle 18-vuotiaiden arvioitiin vuoden 2019 lopussa muodostaneen 19 prosenttia piirikunnan väestöstä, työikäisten 61,8 prosenttia ja eläkeikäisten 19,2 prosenttia väestön keski-iän ollessa 40,5 vuotta. Elävänä syntyneiden määrä oli vuonna 2019 yhteensä 1 415 lasta. == Lähteet == Luokka:Ala-Karpatian piirikunnat
Jakub Illéš

Jakub Illéš (s. 15. joulukuuta 1995 Ostrava) on tšekkiläinen jääkiekkoilija, pelipaikaltaan keskushyökkääjä. Hän edustaa Tšekin 1. česká hokejová ligassa pelaavaa HC Dukla Jihlavaa. Illéš on pelannut aikaisemmin myös Tšekin pääsarjassa Extraligassa. Hän laukoo vasemmalta. == Ura == Illéš pelasi ensimmäiset ottelunsa 1. česká hokejová ligassa kaudella 2014–2015, kun hän keräsi HC Šumperkin joukkueessa neljä rangaistusminuuttia pelaamassaan neljässä ottelussa. Seuraavalla kaudella Illéš siirtyi Jestřábi Prostějovin joukkueeseen, jossa hän pelasi 48 ottelua tehopistein 10+9=19 keräten 49 rangaistusminuuttia. Illéš debytoi Tšekin pääsarjassa Extraligassa kaudella 2016–2017 HC Vítkovicen joukkueessa. Hän pelasi debyyttikaudellaan 32 ottelua keräten kolme syöttöpistettä ja 14 rangaistusminuuttia. Samalla kaudella Illéš edusti Vítkovicea myös Mestarien liigassa, jossa hän pelasi kymmenen ottelua tehopistein 2+2=4. Illéš pelasi kaudella 2017–2018 1. česká hokejová ligassa AZ Havířovin ja VHK Vsetínin riveissä. Seuraavalla kaudella hän edusti HC Porubaa sijoittuen joukkueensa sisäisen pistepörssin toiseksi tehopisteillä 14+19=33. Kaudella 2019–2020 Illéš siirtyi Ranskaan Aigles de Nicen joukkueeseen, jossa hän pelasi 18 ottelua keräten viisi syöttöpistettä ja 20 rangaistusminuuttia. Illéš siirtyi kesken kauden 1. česká hokejová ligaan HC Dukla Jihlavan joukkueeseen. == Lähteet == Luokka:Tšekkiläiset jääkiekkoilijat Luokka:Vuonna 1995 syntyneet Luokka:Elävät henkilöt
Villa Fridhem

Villa Fridhem on uusrenessanssinen hirsihuvila Soukanniemen kärjessä Espoon lounaisosassa. Historialliselta merkitykseltään se on Espoon huomattavimpia. Villa Fridhem ja sen länsipuolella sijaitseva Villa Frosterus muodostavat laajan luonnonvaraisen puistokokonaisuuden.Härö, s. 174 Viipurista kotoisin ollut Hackmanin sukuun kuulunut leskirouva Emmy Cedercreutz rakennutti huvilan itselleen, kun hän muutti vuoden 1880 paikkeilla Köyliön kartanosta Helsinkiin. Viipurin Sammonlahdenkadulla oli hyvin samantapainen huvila. Villa Fridhem taidokkaine puuleikkauksineen on säilynyt pääosin alkuperäisessä asussaan. Leskirouva Cedercreutzin jälkeen Fridhemin omisti Cedercreutzin sukuun kuulunut Sofie von Kraemer. Hänen aikanaan villaa ympäröi tyylikäs puutarha. Kokonaisuuteen kuului myös tenniskenttä. Venäjän keisari Aleksanteri III ja keisarinna Maria Fjodorovna vierailivat Villa Fridhemissä 20. kesäkuuta 1889. Mukana oli myös Kreikan kuningatar Olga Konstantinovna. Vierailusta on muistomerkki Villa Fridhemin ja Villa Frosteruksen välisessä metsässä. Keisarinna vieraili Fridhemissä myös 8. heinäkuuta 1894.Härö, s. 175 == Lähteet == * === Viitteet === Luokka:Espoon huvilat Luokka:Soukka Luokka:Suomen 1800-luvulla rakennetut rakennukset ja rakennelmat
Hovgård

Hovgård on kartano Röylässä Pohjois-Espoossa Bodominjärven koillispuolella. Se kuuluu samaan kulttuurihistoriallisesti merkittävään maisemakokonaisuuteen Backbyn kartanon kanssa. Hovgård on sivurakennuksineen ja puistoineen rakennushistoriallisesti arvokas.Härö, s. 265–267 Hovgård perustettiin 1700-luvun lopulla upseerikartanoksi. Alkuperäinen mansardikattoinen, keskeissalityyppinen päärakennus lienee purettu samaan aikaan kun nykyistä uusrenessanssista rakennusta alettiin rakentaa hieman sen pohjoispuolelle. Rakennuttajana oli kamreeri Widerholm, joka omisti kartanon vuoteen 1905, minkä jälkeen sen omistivat Myhrbergit vuoteen 1917. Kokonaisuuteen kuuluu tyylikäs navettaryhmä, joka rakennettiin 1900-luvun alkuvuosikymmeninä. Päärakennuksen eteläpuolella avautuu laaja viljelysalue ja pohjoispuolella on metsä, jossa sijaitsee hirsinen mallassauna. Hovgårdin myöhäiskaroliiniset siipirakennukset ovat rakennushistoriallisesti merkittäviä ja varsin hyvin säilyneitä. Alkuperäinen päärakennus sijaitsi nykyistä lähempänä siipirakennuksia. == Lähteet == * === Viitteet === Luokka:Espoon kartanot Luokka:Röylä Luokka:Suomen 1800-luvulla rakennetut rakennukset ja rakennelmat
Kristina Riis-Johannessen

Kristina Riis-Johannessen (s. 5. maaliskuuta 1991) on norjalainen alppihiihtäjä. Riis-Johannessen kilpaili alppihiihdon maailmancupissa ensimmäisen kerran joulukuussa 2016 Semmeringin pujottelussa. Ensimmäisen kerran hän ylsi maailmancupin pisteille Squaw Valleyn suurpujottelussa maaliskuussa 2017 oltuaan 24:s. Parhaimmillaan hän on sijoittunut 12:nneksi Sestrieren suurpujottelussa tammikuussa 2020. Sainkt Moritzin MM-kilpailuissa 2017 Riis-Johannessen oli supersuurpujottelussa 21:s, syöksylaskussa 29:s ja suurpujottelussa 31:s. Cortina d'Ampeezon MM-kilpailuissa 2021 hän voitti kultaa joukkuekilpailussa. == Lähteet == Luokka:Norjalaiset alppihiihtäjät Luokka:Elävät henkilöt Luokka:Vuonna 1991 syntyneet
Villa Carlstedt

Villa Carlstedt on kahden huvilarakennuksen ja niitä ympäröivän puiston muodostama arkkitehtonisesti merkittävä kokonaisuus Matinkylässä Etelä- Espoossa. Vanhempi, vuonna 1915 valmistunut huvila on Lars Sonckin käsialaa ja sen rakennutti ravintoloitsija Johan Wilhelm Carlstedt. Huvila tunnettiin aikanaan myös nimellä Johannesberg. Vanhempi huvila on Sonckille tyypillinen luomus tummaksi käsiteltyine vuoraamattomine pyöröhirsineen. Mansardikattoisessa rakennuksessa on viitteitä muinaispohjoismaisista hallirakennuksista ja itämaisista pagodeista. Huvilaan kuuluu myös kaksi avokuistia. Päädyssä on monikulmainen veranta, jonka yläpuolella on parveke. Uudempi huvila on Carlstedtin pojan Birger Carlstedtin rakennuttama ja suunnittelema funktionalistinen ateljeetalo vuodelta 1930. Huviloita ympäröi rehevä puisto, jonka suunnitteli Paul Olsson vanhemman huvilan rakentamisen yhteydessä. == Lähteet == * === Viitteet === Luokka:Espoon huvilat Luokka:Matinkylä
Ahmed Alinak

Ahmed Alinak on belgialainen karateka. Hän voitti Kyokushinin EM-pronssia ja Euroopan Cupissa pronssia 1998.European Cup kyokushinresults.com Viitattu 16.10.2020 Alinak oli myöhemmin mukana 2001 Hollannin Openissa, jossa hän jäi ilman mitalia.Results of Dutch Open 2001 angelfire.com Viitattu 16.10.2020 ==Lähteet== Luokka:Belgialaiset karatekat Luokka:Kyokushinin harjoittajat Luokka:Syntymävuosi puuttuu Luokka:Elävät henkilöt
John Addington Symonds

John Addington Symonds (5. lokakuuta 1840 Bristol – 19. huhtikuuta 1893 Rooma, Italia) oli englantilainen runoilija ja kriitikko.Symonds, John Addington, Nordisk familjebok 27. 1918 Symonds sai opiskeluaikanaan Oxfordissa useita palkintoja, ja hänet valittiin 1862 Magdalen Collegeen. Sairastelunsa vuoksi hän joutui lähtemään Englannista, ja vuodesta 1877 alkaen hän asui melkein pysyvästi Sveitsissä Davosissa. Hän kuvasi elämäänsä teoksessa Our life in the Swiss highlands (1891). Symonds oli kiinnostunut monenlaisista asioista ja perehtynyt laajasti eri aloihin. Hänen pääteoksensa on Renaissance in Italy (1875–1886). Hän oli myös runoilija ja kääntäjä. ==Teokset== * Our life in the Swiss highlands, 1891 * Renaissance in Italy, 1875–1886 * An introduction to the study of Dante, 1872 * Studies of the Greek Poets, 1873–1876 * Sketches in Italy and Greece, 1874 * Shelley, sarjassa English men of letters, 1878 * Sketches and studies in Italy, 1879 * Italian byways, 1883 * Shakespear’s predecessors, 1884 * Sir Philip Sidney, sarjassa English men of letters, 1886 * Ben Jonson, sarjassa English worthies, 1886–1888 ;Runokokoelmat * Many moods, 1878 * New and old, 1880 * Animi figura, 1882 * Vagabunduli libellus, 1884). ;Käännöksiä * The sonnets of Michelangelo Buonarotti and Tommao Campanella, 1878 * Autobiography of Benvenuto Cellini, 1887 * Walt Whitman, 1893 * Wine, woman and song, keskiaikaisia ylioppilaslauluja 1884 ja 1889 == Lähteet == ==Aiheesta muualla== Luokka:Englantilaiset runoilijat Luokka:Vuonna 1840 syntyneet Luokka:Vuonna 1893 kuolleet
Soikopisarpirkko

Soikopisarpirkko (Myzia oblongoguttata) on leppäkerttujen heimoon kuuluva kovakuoriaislaji. Soikopisarpirkko on kooltaan aikuisena varsin kookas eli 6,5–9 mm. Sen peitinsiivet ovat pohjaväriltään ruskeat/oranssit ja niissä on vaaleita pitkänomaisia täpliä, joiden laajuus vaihtelee. Peitinsiipien reunassa on ohut valkoinen raita ja lajin jalat ovat ruskeat. Lajin etuselkä on tummanruskea ja sen reunat ovat valkoiset. Soikopisarpirkko elää ainakin havupuissa kuten kuusissa, männyissä ja katajissa, mutta sitä voi löytää myös lehtipuista. Soikopisarpirkot eivät käytä ravinnokseen kaikkia kirvalajeja, mutta syövät ainakin Cinara- ja Schizolachnus-sukujen kirvoja kuten nukkaneulaskirvoja (Schizolachnus pineti) sekä kilpikirvoja ja punkkeja. Soikopisarpirkot talvehtivat aikuisina karikkeessa puiden alla. Soikopisarpirkko on Suomessa vakiintunut ja yleinen laji. Suomessa se on luokiteltu elinvoimaiseksi lajiksi. Lajia esiintyy pääasiassa Euroopan alueella.Global Biodiversity Information Facility (GBIF): Myzia oblongoguttata == Lähteet == == Aiheesta muualla == *Laji.fi: Soikopisarpirkko (Myzia oblongoguttata) *Ötökkätieto: Soikopisarpirkko (Myzia oblongoguttata) *iNaturalist: Soikopisarpirkko (Myzia oblongoguttata) *Centre for Agriculture and Biosciences International (CABI): Myzia oblongoguttata *Pherobase: Semiochemicals of Myzia oblongoguttata Luokka:Leppäkertut
Tali (Sauvo)

Tali (Sauvon historia I, s. 394.) on kylä Sauvon kunnassa Varsinais-Suomessa. Kylä sijaitsee kunnan kaakkoisosassa lähellä Ruonanjoen ja Lankkerinojan yhtymäkohtaa. Kylän vieressä kohoaa Talinmäki -niminen kallio. == Historia == 1500-luvulla Dalenin kylä oli osa Ruonankartanon läänin Skörsbölen verokuntaa ja siihen kuului kolme kruununtilaa, Mellangård, Östergård ja Övergård. Kristiina Horn osti tilan rälssiksi vuonna 1647, mutta ne peruutettiin kruunulle 1680-luvulla ja niistä tuli majurin palkkatiloja. Lampuodit ostivat Mellangårdin ja Östergårdin perinnöksi vuonna 1763, Övergård ostettiin perinnöksi vuonna 1792.Sauvon historia I, s. 346. ==Lähteet== * Luokka:Sauvon kylät
Eläinsuojelukeskus Tuulispää

Eläinsuojelukeskus Tuulispää on Somerolla sijaitseva on maatila- ja tuotantoeläinten turvakoti, joka tarjoaa kodin vanhoille tai tuotantoeläimiksi muuten kelpaamattamille eläimille. Tila toimii käytettävien resurssien puitteissa eikä sen ole tarkoitus pelastaa kaikkia eläimiä vaan tarjota tilalla oleville eläimille hyvä lajityypillinen loppuelämä. Tuulispään ideologia on yrittää saada ihmiset ajattelemaan omaa suhdettaan eläimiin. Tuulispää perustettiin 2012 ja sen esikuvana toimi kanadalainen tuotantoeläinten turvakoti. Perustamisen jälkeen toimintaa on laajennettu koulutuskeskukseksi, jossa kerrotaan eläintensuojelusta. Keskuksen perustaja on Piia Anttonen. Tuulispäässä oli vuoden 2019 lopussa 70 eläintä. Eläimet tulevat Tuulispäähän joko viranomaisten tai ehdotusten kautta. Keskus toimii pääosin lahjoitusvaroin ja vapaaehtoisvoimin. Vuonna 2020 se sai kerättyä rahaa ostaakseen naapuritilalta 13 hehtraaria peltoa ja metsää sekä 6 lisärakennusta. == Tunnettuja eläimiä == Vuonna 2020 julkisuudessa oli keskustelua entisen kilparavurin Archie Riden kohdalosta. Hevonen oli myyty ensin Maltalle, mutta kansanliikkeen avulla se ostettiin takaisin Suomeen ja sille järjestyi paikka Tuulispäästä. == Tunnustukset == * Vuoden 2014 Eläinsuojeluteko -palkinto * Eläinsuojelun Topelius -palkinto 2014 * Vegemessut 2018: Erikoismaininnan esimerkillisestä työstä tuotantoeläinten hyväksi sai Eläinsuojelukeskus Tuulispään Piia Anttonen. == Lähteet == == Aiheesta muualla == * Tuulispaa.org - eläinsuojelukeskuksen kotisivut. * * * Luokka:Someron rakennukset ja rakennelmat Luokka:Eläinten oikeudet Luokka:Someron nähtävyydet Luokka:Eläinsuojelu Suomessa
Michaël Biskos

Michaël Biskos (s. 1977) on belgialainen karateka. Hän voitti Kyokushinin EM- hopeaa ja myös Euroopan Cupissa hopeaa 1998.European Cup kyokushinresults.com Viitattu 16.10.2020 Hänen isä on myös karateka shihan Vangelis Biskos. Isänsä tavoin Michaël on ammatiltaan parturi.Macattitude : l’artisan capillaire Vangelis Biskos range ses ciseaux infowavre.be Viitattu 16.10.2020 ==Kilpaura== Biskos osallistui 2001 Hollannin Openiin, jossa hän voitti mestaruuden voitettuaan loppuottelussa Dennis de Vetten.Results of Dutch Open 2001 angelfire.com Viitattu 16.10.2020 Vuoden 2003 Hollannin Openissa Biskos sen sijaan saavutti hopeaa hävittyään loppuottelussa Haitze Idzengalle.Dutch Weight Category Championships Dordrecht 2003 kyokushin-world.org Biskos palkittiin turnauksessa myös parhaasta taisteluhengestä. Marraskuussa hän osallistui MM-kilpailuihin, joissa Biskosin turnaus päättyi toiselle kierrokselle hänen hävittyään Darmen Sadvokasoville.Сборная России на Чемпионате Мира superkarate.ru Viitattu 28.5.2023 Biskos voitti sittemmin 2004 Flanderin mestaruuskilpailun keskisarjan mestaruuden.Overzicht 2003-2004 masoyamaschotenhistory Viitattu 16.10.2020 Biskos osallistui Japanissa järjestettyihin vuoden 2007 maailmanmestaruuskisoihin, joissa hän putosi jatkosta ensimmäisellä kierroksella hävittyään Hideo Sawadalle. ==Lähteet== Luokka:Belgialaiset karatekat Luokka:Kyokushinin harjoittajat Luokka:Vuonna 1977 syntyneet Luokka:Elävät henkilöt
Chilen kansanterveyslaitos

Chilen kansanterveyslaitos (, lyhennys ISP; ) on Chilen pääkaupungissa Santiagossa toimiva kansallinen kansanterveyden tutkimuslaitos ja terveysalan lupaviranomainen. Se esimerkiksi valvoo Chilen terveysalan laboratorioiden laatua, seuraa maan tautitilannetta, valvoo lääkkeitä, kosmetiikkaa ja lääketieteellisiä laitteita, tutkii ympäristö- ja työterveyden alaa, valmistaa rokotteita ja valvoo Chilessä käytettävien rokotteiden laatua. Vuonna 1892 alkujaan Hygienian laitokseksi perustettu tutkimuslaitos sai nykynimensä vuonna 1980. Laitos on hallinnollisesti maan terveysministeriön alainen organisaatio. Chilen kansanterveyslaitos osallistuu esimerkiksi covid-19-taudin seurantaan maassaan. ==Katso myös== *Yhdysvaltain tautikeskus (CDC) *Adolfo Lutz -instituutti (IAL) *Kolumbian terveysvirasto (INS) *Perun terveysvirasto (INS) == Lähteet == ==Aiheesta muualla== *Instituto de Salud Pública de Chile (kotisivut) (ispch.cl) *Cifras Oficiales COVID-19 (päivittäiset covid-19-yhteenvedot) (gob.cl) *Visor territorial COVID-19. Ministerio de Bienes Nacionales (IDE Chile; graafinen covid-19-tilannekuva) (visorterritorial.cl) *WHO COVID-19 Dashboard: Chile (who.int) Luokka:Kansanterveyslaitokset Luokka:Santiago de Chilen rakennukset ja rakennelmat Luokka:Tutkimuslaitokset
Jukka O. Kauppinen

Jukka O. Kauppinen (s. 16. heinäkuuta 1970) on suomalainen tietotekniikka- ja ilmailutoimittaja. Hän on erikoistunut kirjoittamaan strategia- ja simulaattoripeleistä, demoskenestä sekä laajemmista tietoteknisistä ja digitaalisen kulttuurin aiheista. Hänet tunnetaan myös nimimerkillä Grendel. Kauppinen on toinen iisalmelaisen Byterapers-demoryhmän perustajista. Kauppinen on yksi Tampereen pelimuseon perustajajäsenistä sekä sen aktiiveja. Vuonna 2020 hän oli jäsenenä työryhmässä, jonka valmisteleman ehdotuksen perusteella demoskene lisättiin Suomen kansalliseen Unescon elävän perinnön luetteloon ensimmäisenä digitaalisena harrastuskulttuurina. Iisalmesta kotoisin oleva Kauppinen kirjoitti tietotekniikka-aiheista MikroBittiin ja C-lehteen jo 1980-luvulla. Myöhemmin hän on kirjoittanut niistä muun muassa Pelit-lehteen, Skrolliin, Pelaaja-lehteen sekä useisiin eri sanomalehtiin. Muista aiheista hän on kirjoittanut muun muassa Pienoismalli-lehteen, Ilmailu- lehteen ja Siivet-lehteen. 1990-luvun taitteessa Kauppinen oli ahkerimpia demoskene-tapahtumien järjestäjiä Suomessa. == Lähteet == == Aiheesta muualla == * byterapers.scene.org / Grendel * Jukka O. Kauppisen haastattelu Peliplaneetta-sivustolle 2005 Luokka:Suomalaiset toimittajat Luokka:Demoskenen henkilöt Luokka:Vuonna 1970 syntyneet Luokka:Elävät henkilöt
Riesengebirge

Riesengebirge (saksaa, tarkoittaa jättiläisvuoret) tai Krkonoše (tšekiksi) tai Karkonosze (puolaksi) on vuoristo Tšekin pohjoisosissa ja Puolan lounaisosissa. Se on osa Sudeettien vuorialuetta ja siellä sijaitsee Tšekin ja Sudeettien korkein kohta Sněžka (puolaksi Śnieżka ja saksaksi Schneekoppe), joka nousee 1 603 metriin. Kummallakin puolella vuoristoa sijaitsee kansallispuistot; Krkonošen kansallispuisto Tšekissä ja Karkonoszen kansallispuisto Puolassa.Karkonoski National Park Nämä kansallispuistot kuuluvat Unescon Man and the Biosphere Programme -ohjelmaan.The Krkonoše/Karkonosze Transboundary Biosphere Reserve (PDF) Elben alkulähde sijaitsee vuoristossa.The Source of the Elbe == Lähteet == == Aiheesta muualla == Luokka:Tšekin vuoristot Luokka:Puolan vuoristot Luokka:Hradec Královén lääni Luokka:Ala-Sleesian voivodikunta
Punalipun kunniamerkki

Punalipun kunniamerkki (myös Punaisen lipun kunniamerkki, ) oli vuosina 1918–1991 Neuvostoliitossa jaettu sotilaskunniamerkki. Se oli Neuvosto-Venäjän ja myöhemmän Neuvostoliiton ensimmäinen sotilaskunniamerkki ja myös maan korkein kunniamerkki vuoteen 1930, Leninin kunniamerkin perustamiseen saakka. Siviileille myönnetty vastine Punalipun kunniamerkistä oli Työn punalipun kunniamerkki. Yleisvenäläinen toimeenpaneva keskuskomitea perusti kunniamerkin Venäjän sisällissodan aikana syyskuussa 1918. Sitä jaettiin aluksi vain Venäjän sosialistisen neuvostotasavallan alueella, kunnes elokuussa 1924 kunniamerkistä tehtiin yleisneuvostoliittolainen. Myös muilla neuvostotasavalloilla oli vuoteen 1924 saakka vastaavia kunniamerkkejä. Puna- armeijaan, miliisiin ja turvallisuuspalveluihin kuuluvien yksityishenkilöiden ohella Punalipun kunniamerkkejä jaettiin sotilasyksiköille, laivoille, kaupungeille, valtionyrityksille sekä erilaisille organisaatioille. Myöhempinä vuosina sa saatettiin myöntää myös pelkkien palvelusvuosien perusteella ilman aikaisemmin vaadittua taistelukokemusta. Vuosina 1924–1991 Punalipun kunniamerkkiä jaettiin yhteensä 581 300 kappaletta. Kunniamerkkiä jaettiin yhdessä luokassa: * kunniamerkin nauha == Lähteet == == Aiheesta muualla == Luokka:Sotilasansiomitalit Luokka:Neuvostoliiton kunniamerkit Luokka:Neuvostoliiton asevoimat
Pixel Worlds

Pixel Worlds oli suomalaisen Kukouri Mobile Entertainmentin kehittämä MMO- tyyppinen videopeli. Peli julkaistiin App Storeen ja Play-kauppaan 21. tammikuuta 2017. Steamiin peli julkaistiin kesäkuussa 2017 ja Windows Storeen noin 2 vuotta myöhemmin. Pixel Worldsin päivittäminen lopetettiin noin 16. helmikuuta 2022. Kukouri Mobile Entertainment ilmoitti lokakuussa 2024 sulkevansa pelin palvelimet vuoden lopussa. Pixel Worlds suljettiin 31. joulukuuta 2024 klo 18 Suomen aikaa. == Pelaaminen == Pixel Worldsia oli kuvattu sosiaaliseksi hiekkalaatikkopeliksi. Pixel Worldissa pelaajat voivat luoda maailmoja rakennuspalikoista ja erilaisista esineistä, kuten huonekaluista. Pelissä pystyi vaihtamaan muiden pelaajien kanssa pelin sisäisiä tavaroita. == Vastaanotto == Pixel Worlds oli voittanut People’s Choice -palkinnon Game Connection Development Awards -pelitapahtumassa ja Best Indie Developer -palkinnon Mobile Game Awards -gaalassa. Kukori Mobile Entertainmentia on kritisoitu laajasti pelissä tapahtuvien virtuaalivarkauksiin ("scammeihin") puutteellisesta puuttumisesta. Kukouri oli linjannut, että se ei palauta peliin rahaa käyttäneiden rahoja, mikä on herättänyt närkästystä. == Lähteet == Luokka:Vuoden 2017 videopelit Luokka:Verkkomoninpelit Luokka:Windows-pelit Luokka:Android-pelit Luokka:IOS- pelit
Mul (Kentin kuningas)

Mul (k. 687) oli Kentin kuningas noin vuoden ajan 686–687. Wessexin kuningas Cædwalla valloitti Kentin vuonna 686 ja asetti veljensä Mulin Kentin kuninkaaksi. Anglosaksien kronikan mukaan Cædwalla ja hänen veljensä Mul hävittivät Kentiä ja Wightin saarta vuonna 686. Kronikan mukaan Mul ja kaksitoista hänen miestään poltettiin roviolla kuoliaaksi Kentissä jo seuraavana vuonna, ja tämän jälkeen Cædwalla hävitti kostoksi Kentiä. == Lähteet == Luokka:Englannin anglosaksikuninkaat Luokka:Vuonna 687 kuolleet
Wall

Wall on muun muassa seuraavien henkilöiden sukunimi: * Bengt V. Wall (1916–1998), ruotsalainen kirjailija ja opettaja * Colter Wall (s. 1996), kanadalainen laulaja ja lauluntekijä * Erin Wall (1975–2020), kanadalainen ooppera- ja konserttilaulaja * Gunnar Wall (s. 1951), ruotsalainen toimittaja ja kirjailija * Jeff Wall (s. 1946), kanadalainen taidevalokuvaaja * John Wall (s. 1990), yhdysvaltalainen koripalloilija * Kim Wall (1987–2017), ruotsalainen toimittaja * Larry Wall (s. 1954), yhdysvaltalainen tietokoneohjelmoija, Perl-ohjelmointikielen kehittäjä * Lyndsay Wall (s. 1985), yhdysvaltalainen jääkiekkoilija * Paul Wall, oik. Paul Michael Slayton (s. 1981), yhdysvaltalainen rap-artisti.
Yön timantit

Yön timantit () on tšekkiläisen Jan Němecin ohjaama vuonna 1964 ilmestynyt esikoiselokuva. Sitä pidetään yhtenä tšekkoslovakialaisen elokuvan uuden aallon keskeisistä elokuvista. Arnošt Lustigin omaelämäkerrallisesta romaanista Pimeydellä ei ole varjoa () sovitettu elokuva kertoo kahdesta nuorukaisesta, jotka pakenevat keskitysleirille matkaavasta kuljetusjunasta. == Tuotanto == Yön timantit on kuvattu pääosin käsivarakameralla. Poikien iho, hiki ja lika nähdään erikoislähikuvissa. Elokuvassa on hyvin vähän dialogia, ensimmäisen 15 minuutin aikana ei lainkaan. Suoraviivaisen kerronnan katkaisevat takaumat, muistot, ennusteet ja unet. Välillä Němec näyttää useita mahdollisia vaihtoehtoja samasta tilanteesta osoittamatta mikä niistä todella tapahtui. Elokuva perustuu käsikirjoittaja Arnošt Lustigin omiin kokemuksiin. Hän pakeni keskitysleirijunasta kuten elokuvan pojat, saatiin kiinni pakomatkan aikana kolme kertaa ja tuomittiin jokaisella kerralla kuolemaan. Jan Němec oli jopa kokeellisen tšekkoslovakialaisen elokuvan uuden aallon tekijöiden joukossa yksi kokeellisimmista ohjaajista. Hänen elokuvansa käsittelevät ympäröivän todellisuuden sijasta ihmisen sisäistä kokemusta, muistia ja näiden häilyvyyttä. Němec on itse kertonut, että Yön timantteihin vaikuttivat William Faulknerin kerronnan monikerroksisuus, Alain Resnaisin muistia käsittelevät elokuvat, Robert Bresson ja Salvador Dali, jonka Andalusialaiseen koiraan (1928) Yön timanteissa viitataan suoraan. == Juoni == Kaksi poikaa pakenee junasta. Heillä on päällään takit, joihin on maalattu suuret valkeat kirjaimet ”KL”, mikä tarkoittaa, että heitä on oltu viemässä keskitysleirille. Pojat harhailevat metsässä. Näemme poikien pakomatkan ja toisen pojan muistoja ja hallusinaatioita. Pojat löytävät maatalon, jossa on nainen. Nuorempi poika menee sisään. Näemme miten hän sekä tappaa että raiskaa naisen ja lopulta miten poika saa naiselta palan leipää ja menee ulos. Pojat jatkavat pakomatkaansa. Vanhojen saksaa puhuvien miesten ryhmä lähtee metsästämään poikia ja saa heidät lopulta kiinni. Miehet juhlivat poikien kiinni saamista syömällä ja juomalla. Paikalle tulee miesryhmän johtaja, joka määrää pojat ammuttavaksi. Heidät joko ammutaan tai ei ammuta, molemmat mahdolliset loput näytetään. == Näyttelijät == == Vastaanotto == Yön timantit on yksi tšekkoslovakialaisen elokuvan uuden aallon keskeisistä elokuvista. Vaikka sitä pidetään yhtenä kaikkien aikojen parhaista tšekkiläisistä elokuvista, Němec tai Yön timantit eivät ole kansainvälisesti yhtä tunnettuja kuin esimerkiksi Věra Chytilová tai Milos Forman. == Lähteet == Luokka:Tšekkoslovakialaiset mustavalkoelokuvat Luokka:Vuoden 1964 elokuvat Luokka:Tšekkoslovakialaiset draamaelokuvat
Rozhlas a televízia Slovenska

pienoiskuva|Yhtiön konttori Bratislavassa. Rozhlas a televízia Slovenska (RTVS) on Slovakian yleisradioyhtiö. Se perustettiin vuonna 2011 yhdistäen Slovakian televisio ja Slovakian radio. Yhtiö saa suurimman osan rahoituksesta kuukausittaisista lisenssimaksuista. Yhtiö on Euroopan yleisradiounionin jäsen. Alkuvuodesta 2024 Slovakian kulttuuriministeri, äärinationalistista ja Venäjä-mielistä Slovakian kansallispuoluetta edustava Martina Šimkovičová ilmoitti suunnitelmasta korvata RTVS uudella yleisradioyhtiöllä, joka olisi vahvemmin poliitikkojen hallinnassa. Uuden yhtiön johtaja esimerkiksi voitaisiin irtisanoa perusteluitta. Esitystä on arvostellut muun muassa Euroopan yleisradiounionin pääjohtaja Noel Curran, jonka mukaan Robert Ficon hallituksen ajama muutos heikentäisi demokratian ja sananvapauden toteutumista maassa. Maaliskuun puolivälissä tuhannet ihmiset osoittivat mieltään hanketta vastaan Bratislavassa. == Radiokanavat == Yhtiöllä on kuusi radiokanavaa: * Rádio Slovensko, keskittyy uutisiin * Rádio Regina, alueellinen radio, jossa on kaikki radiotuotannon muodot * Rádio Devín, keskittyy kulttuuriin ja taiteeseen * Rádio FM, keskittyy musiikkiin * Rádio Patria, lähettää ohjelmaa unkarin kielellä ja muilla vähemmistökielillä * Radio Slovakia International, lähettää ohjelmaa ulkomaille. Radiokanavat, jotka ovat saatavilla vain internetissä: * Rádio Pyramída, keskittyy klassiseen musiikkiin * Rádio Literan, keskittyy kirjallisuuteen * Rádio Junior, suunnattu lapsille. == Televisiokanavat == Yhtiöllä on kolme televisiokanavaa: * Jednotka (1), pääkanava, joka on suunnattu jokaiselle. * Dvojka (2), lähettää slovakialaisia ohjelmia ja dokumentteja. * Trojka (3), lähettää arkistosisältöä. == Lähteet == == Aiheesta muualla == * Viralliset verkkosivut *
Jan Strang

Jan Anders Strang (s. 31. toukokuuta 1947 Karkkila) on suomalainen historiantutkija, tietokirjailija ja antikvaarinen kirjakauppias. Jan Strang on kirjoittanut teoksia karttahistoriasta, kirjahistoriasta sekä Helsingin ja erityisesti Itä-Helsingin historiasta. Kirjoille on tyypillistä runsas tietomäärä ja perusteellisuus. Monien teosten kuvituksessa keskeisessä osassa ovat tekijän itsensä ottamat valokuvat ja piirtämät kartat. Teoksista merkittävimmät ovat kaksi Suomen karttahistoriaa esittelevää perusteosta: Suomen kartan historia 1532–2005 ja Venäjän Suomi kuva – Venäjä Suomen kartoittajana 1710–1942. Vuosina 1984–2014 Strang oli keskeisesti mukana karttaharrastajien Chartarum Amici -klubin toiminnassa (sihteeri, puheenjohtaja sekä lehden päätoimittaja ja perustaja). == Teoksia == * * * * * * * * * * Lappi piirretään kartalle. Julkaisussa * * * * * * Geographical Mapping in Sweden-Finland. Julkaisussa: * == Palkinnot ja tunnustukset == * Suomalaisen kirjan 500-vuotisjuhlamitali v. 1987 * Vuoden kirjatoukka palkinto v. 1999 * Vartiosaariseuran kunniajäsen v. 2019 == Lähteet == * * * * * * Luokka: Suomalaiset historioitsijat Luokka: Suomalaiset tietokirjailijat Luokka: Suomalaiset kirjakauppiaat Luokka: Vuonna 1947 syntyneet Luokka:Elävät henkilöt
Eksponenttiyhtälö

Eksponenttiyhtälö on yhtälö, jonka muuttuja sijaitsee eksponentissa. Se on helpointa ratkaista, jos yhtälön molemmat puolet voi muuttaa saman kantaluvun potenssiin. Tällöin kantaluvut voi ottaa pois ja ratkaista yhtälön normaaleilla yhtälönratkaisukeinoilla. Yleensä tämä ei kuitenkaan onnistu ja sen ratkaisussa käytetään logaritmia. ==Katso myös== *Yhtälö *Potenssi *Eksponentti *Logaritmi Luokka:Yhtälöt
Jarosławin piirikunta

Jarosławin piirikunta () on yksi Ala-Karpatian voivodikunnan piirikunnista. Sen arvioitu väkiluku oli vuoden 2019 lopussa 120 247\. Piirikunnan kaksi kaupunkikuntaa ovat hallintokeskus Jarosław ja Radymno. Yhdeksän maalaiskuntaa ovat Chłopice, Jarosław, Laszki, Pawłosiów, Pruchnik, Radymno, Rokietnica, Roźwienica sekä Wiązownica ja niissä on kylien lisäksi yksi kaupunki; Pruchnik. Jarosławin piirikunnalla on yhteistä rajaa Przemyślin, Przeworskin ja Lubaczówin piirikuntien sekä Ukrainan valtion kanssa. Jarosławin piirikunnan pinta-alasta arviolta 22,6 prosenttia oli metsän peitossa vuonna 2018. Jarosławin piirikunnan työttömyysaste oli vuoden 2018 lopussa 9,8 prosenttia. Luku on huomattavasti koko Puolan työttömyysastetta korkeampi. Vuoden 2019 lopussa Jarosławin piirikunnassa arvioitiin olevan 120 247 asukasta, joista 51,2 prosenttia naispuolisia ja 48,8 prosenttia miespuolisia. Puolan väestönlaskennassa 2011 väkiluvun laskettiin olevan 122 780 ja sen ennakoidaan vuoteen 2050 mennessä pienenevän 100 566 asukkaaseen. Alle 18-vuotiaiden arvioitiin vuoden 2019 lopussa muodostaneen 17,9 prosenttia piirikunnan väestöstä, työikäisten 61,7 prosenttia ja eläkeikäisten 20,4 prosenttia väestön keski-iän ollessa 41,1 vuotta. Elävänä syntyneiden määrä oli vuonna 2019 yhteensä 1 135 lasta. == Lähteet == Luokka:Ala-Karpatian piirikunnat
Jasłon piirikunta

Jasłon piirikunta () on yksi Ala-Karpatian voivodikunnan piirikunnista. Sen arvioitu väkiluku oli vuoden 2019 lopussa 113 450\. Piirikunnan ainoa kaupunkikunta on hallintokeskus Jasło. Yhdeksän maalaiskuntaa ovat Brzyska, Dębowiec, Jasło, Kołaczyce, Krempna, Nowy Żmigród, Osiek Jasielski, Skołyszyn sekä Tarnowiec ja niissä on kylien lisäksi yksi kaupunki; Kołaczyce. Jasłon piirikunnan pinta-alasta arviolta 37,6 prosenttia oli metsän peitossa vuonna 2018. Jasłon piirikunnan työttömyysaste oli vuoden 2018 lopussa 9,3 prosenttia. Luku on huomattavasti koko Puolan työttömyysastetta korkeampi. Vuoden 2019 lopussa Jasłon piirikunnassa arvioitiin olevan 113 450 asukasta, joista 50,8 prosenttia naispuolisia ja 49,2 prosenttia miespuolisia. Puolan väestönlaskennassa 2011 väkiluvun laskettiin olevan 115 734 ja sen ennakoidaan vuoteen 2050 mennessä pienenevän 95 921 asukkaaseen. Alle 18-vuotiaiden arvioitiin vuoden 2019 lopussa muodostaneen 17,1 prosenttia piirikunnan väestöstä, työikäisten 62,3 prosenttia ja eläkeikäisten 20,7 prosenttia väestön keski-iän ollessa 41,8 vuotta. Elävänä syntyneiden määrä oli vuonna 2019 yhteensä 1 019 lasta. == Lähteet == Luokka:Ala-Karpatian piirikunnat
BBC News at Ten

BBC News at Ten on televisioyhtiö BBC:n esittämä brittiläinen uutisohjelma. Luokka:Brittiläiset uutisohjelmat Luokka:BBC:n televisio-ohjelmat
Kolbuszowan piirikunta

Kolbuszowan piirikunta () on yksi Ala-Karpatian voivodikunnan piirikunnista. Sen arvioitu väkiluku oli vuoden 2019 lopussa 62 246\. Piirikunta on jaettu kuuteen maalaiskuntaan, jotka ovat Cmolas, Dzikowiec, Kolbuszowa, Majdan Królewski, Niwiska sekä Raniżów ja niissä on kylien lisäksi yksi kaupunki; hallintokeskus Kolbuszowa. Kolbuszowan piirikunnalla on yhteistä rajaa Tarnobrzegin, Stalowa Wolan, Niskon, Rzeszówin, Ropczycen-Sędziszówin ja Mielecin piirikuntien kanssa. Kolbuszowan piirikunnan pinta-alasta arviolta 36,1 prosenttia oli metsän peitossa vuonna 2018. Kolbuszowan piirikunnan työttömyysaste oli vuoden 2018 lopussa 7,5 prosenttia. Luku on huomattavasti koko Puolan työttömyysastetta korkeampi. Vuoden 2019 lopussa Kolbuszowan piirikunnassa arvioitiin olevan 62 246 asukasta, joista 50,2 prosenttia naispuolisia ja 49,8 prosenttia miespuolisia. Puolan väestönlaskennassa 2011 väkiluvun laskettiin olevan 62 833 ja sen ennakoidaan vuoteen 2050 mennessä pienenevän 54 391 asukkaaseen. Alle 18-vuotiaiden arvioitiin vuoden 2019 lopussa muodostaneen 17,8 prosenttia piirikunnan väestöstä, työikäisten 63,8 prosenttia ja eläkeikäisten 18,3 prosenttia väestön keski-iän ollessa 40,5 vuotta. Elävänä syntyneiden määrä oli vuonna 2019 yhteensä 577 lasta. == Lähteet == Luokka:Ala-Karpatian piirikunnat
Telediario

Telediario on televisioyhtiö Televisión Españolan esittämä espanjalainen uutisohjelma. Luokka:Espanjalaiset televisio-ohjelmat Luokka:Uutisohjelmat Luokka:Televisión Españolan televisio-ohjelmat
Fagerströmin talo

Fagerströmin talo on Tampereella osoitteessa Näsilinnankatu 36 sijaitseva puutalo, jonka on suunnitellut kaupunginarkkitehti F. L. Calonius vuonna 1876. Sen rakennutti asuintalokseen värjäri Johan Fagerström. Nykyään rakennus on toimistokäytössä. Fagerströmin talon julkisivu on säilynyt lähes alkuperäisessä asussa. Kadun puolelle on tehty uusi sisäänkäynti vuonna 1929. Fagerströmin talon lisäksi samalla tontilla (Satamakatu 8) on kaksi uudempaa rakennusta: Aarne Sarvelan vuonna 1932 suunnittelema funkistyylinen asuin- ja liiketalo (Turtolan talo) sekä Heikki Tiitolan 1910-luvulla suunnittelema piharakennus (Saarisen talo). Tontin taloja ei ole suojeltu asemakaavalla, mutta Tampereen kaupungin kaavoitusyksikön mukaan ne ovat rakennustaiteellisesti ja kaupunkikuvallisesti merkittäviä.Tampereen kantakaupungin rakennuskulttuuri 1998, s. 13, 80. == Talonomistaja Johan Fagerström == Johan Fagerström (10. kesäkuuta 1822 Tyrväntö – 8. helmikuuta 1911 Tampere) lähti nuorena Hämeenlinnaan värjärinoppiin ja muutti sen jälkeen Tampereelle. Hän työskenteli ensin toisten palveluksessa, kunnes perusti oman värjäysliikkeen vuonna 1850. Ammattinsa ohella Fagerströmillä oli kaupungissa useita pitkäkestoisia luottamustoimia; hän kuului muun muassa kirkkoneuvostoon yli puolen vuosisadan ajan.Aamulehti. 26.9.1909, s. 5. Kansalliskirjaston digitaaliset aineistot Viitattu 17.10.2020.Johan Fagerströmin kuolinilmoitus. Aamulehti. 11.2.1911, s. 1. Kansalliskirjaston digitaaliset aineistot Viitattu 17.10.2020. Vuonna 1849 Fagerström solmi avioliiton Anna Christina Kuhlbergin (1821–1911) kanssa. Molemmat olivat syntyneet Tyrvännössä.Aamulehti. 17.5.1911, s. 3. Kansalliskirjaston digitaaliset aineistot Viitattu 17.10.2020. Fagerströmien perheeseen kuului myös kasvattitytär. Fagerströmin pariskunta eli pitkäikäiseksi. Johan Fagerström kuoli 89-vuotiaana helmikuussa 1911 ja hänen leskensä 90-vuotiaana saman vuoden toukokuussa. Tamperelainen Aamulehti uutisoi kummankin poismenon. Lehti myös arvioi, että Anna Christina olisi ollut kuollessaan ”kaupunkimme wanhin asukas”.Aamulehti. 10.2.1911, s. 2. Kansalliskirjaston digitaaliset aineistot Viitattu 17.10.2020. == Lähteet == Luokka:Tampereen asuinrakennukset Luokka:F. L. Caloniuksen suunnittelemat rakennukset Luokka:Nalkala Luokka:Suomen 1800-luvulla rakennetut rakennukset ja rakennelmat
Łańcutin piirikunta

Łańcutin piirikunta () on yksi Ala-Karpatian voivodikunnan piirikunnista. Sen arvioitu väkiluku oli vuoden 2019 lopussa 81 049\. Piirikunnan ainoa kaupunkikunta on hallintokeskus Łańcut. Kuusi maalaiskuntaa ovat Białobrzegi, Czarna, Łańcut, Markowa, Rakszawa sekä Żołynia. Łańcutin piirikunnalla on yhteistä rajaa Leżajskin, Przeworskin ja Rzeszówin piirikuntien kanssa. Łańcutin piirikunnan pinta-alasta arviolta 20,8 prosenttia oli metsän peitossa vuonna 2018. Łańcutin piirikunnan työttömyysaste oli vuoden 2018 lopussa 9,6 prosenttia. Luku on huomattavasti koko Puolan työttömyysastetta korkeampi. Vuoden 2019 lopussa Łańcutin piirikunnassa arvioitiin olevan 81 049 asukasta, joista 50,8 prosenttia naispuolisia ja 49,2 prosenttia miespuolisia. Puolan väestönlaskennassa 2011 väkiluvun laskettiin olevan 79 373 ja sen ennakoidaan vuoteen 2050 mennessä pienenevän 78 152 asukkaaseen. Alle 18-vuotiaiden arvioitiin vuoden 2019 lopussa muodostaneen 19,8 prosenttia piirikunnan väestöstä, työikäisten 60,3 prosenttia ja eläkeikäisten 19,9 prosenttia väestön keski-iän ollessa 40,4 vuotta. Elävänä syntyneiden määrä oli vuonna 2019 yhteensä 921 lasta. == Lähteet == Luokka:Ala-Karpatian piirikunnat